Kopra

Kopra (, koppara) ir žāvēts baltais kokosriekstu mīkstums, no kura iegūst kokosriekstu eļļu.Tezaurs | kopra Tradicionāli kokosrieksti kopras sagatavošanai tiek žāvēti saulē, bet tiek izmantota arī žāvēšana krāsnīs. No katra rieksta var iegūt no 80 līdz 500 gramiem kopras. Kopra ir ēdama un satur vidēji 6% ūdens, 67% tauku, 16% ogļhidrātu un 9% olbaltumvielu.

No kopras iegūst eļļu ar zemu kušanas temperatūru (20–27 °C), ko izmanto pārtikā un kā tehnisku izejvielu. Pēc eļļas atdalīšanas ar karsto presēšanu (kopras sastāvā ir 60–70 % eļļas) paliek kopras rauši, ko izmanto kā lopbarību.

Kopras eļļa tiek izmantota kā izejviela margarīna, rūpniecisko eļļu, glicerīna, ziepju un napalma ražošanai. Eļļa ir bagāta ar laurīnskābi, kas padara to par nozīmīgu izejvielu kosmētikas ražošanā. 

2017. gadā kopras eksporta vērtība pasaulē bija 145–146 miljoni ASV dolāru. Lielākā eksportētāja bija Papua-Jaungvineja ar 35% no pasaules kopējā apjoma, kam sekoja Indonēzija (20%), Zālamana salas (13%) un Vanuatu (12%). Lielākā kopras importētāja ir Filipīnas, kas importē 93,4 miljonus ASV dolāru jeb 64% no pasaules kopējā apjoma.Simoes, AJG; Hidalgo, CA. "OEC: The Observatory of Economic Complexity". oec.world

Transportēšanai kopra ir klasificēta kā bīstama viela tās spontānās uzliesmošanas īpašību dēļ."Copra". Tis-gdv.de

 Atsauces 

 Ārējās saites 

Kategorija:Pārtika
Kategorija:Kokosrieksti